
# ***ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ***

*** ԼՈՌՈՒ ՄԱՐԶ***

***ՍՏԵՓԱՆԱՎԱՆԻ ՀԱՄԱՅՆՔԱՊԵՏԱՐԱՆ***

ք.Ստեփանավան 25/06/2024

**ԱՐՁԱՆԱԳՐՈՒԹՅՈՒՆ N 10**

**ՎԵՑԵՐՈՐԴ ՆՍՏԱՇՐՋԱՆԻ ՎԵՑԵՐՈՐԴ ՆԻՍՏԻ**

2024թ. հունիսի 25-ին Ստեփանավանի համայնքապետարանի նիստերի դահլիճում կայացավ Ստեփանավան համայնքի ավագանու վեցերորդ նստաշրջանի վեցերորդ նիստը:Նիստին ներկա էին Ստեփանավան համայնքի ավագանու անդամներ Արմեն Գրիգորյանը, Արմեն Փ. Գրիգորյանը, Վարսիկ Ասրյանը, Լևոն Պապյանը, Աղունիկ Նալբանդյանը, Արմեն Դավթյանը, Անուշ Իսպիրյանը, Անուշ Բաղդասարյանը, Արթուր Պապյանը, Հմայակ Մարտիրոսյանը, Վանո Հակոբյանը, Ջոն Կիրակոսյանը, Ատոմ Գագինյանը, Արծրուն Հակոբյանը, Հայկ Մարիկյանը, Անդրանիկ Տոնոյանը համայնքապետարանի աշխատակիցներ, վարչական ղեկավարներ:

Նիստը վարում էր համայնքի ղեկավար Արմեն Գրիգորյանը: Նիստը հեռարձակվում էր առցանց: Ներկայացվեց նիստի օրակարգը.

1. Ստեփանավան համայնքի ավագանու վեցերորդ նստաշրջանի վեցերորդ նիստի օրակարգը հաստատելու մասին
2. Հայաստանի Հանրապետության Լոռու մարզի Ստեփանավան համայնքի 2024 թվականի բյուջեում փոփոխություններ կատարելու մասին
3. **ՀՀ Լոռու մարզի Ստեփանավան համայնքի զինանշանը հաստատելու մասին**
4. «Ստեփանավան համայնքի 2025թ. բնական միջավայրի պահպանման և

բնակչության առողջության վերականգնման» ծրագիրը հաստատելու մասին

1. **Արտոնություն սահմանելու մասին**
2. 06-007-0332-0001 ծածկագրից տարանջատված ք.Ստեփանավան Ա.Խանջյան փողոց 18/3 հողամաս հասցեի 52.9 քմ մակերեսով բնակավայրերի նպատակային նշանակության, բնակելի կառուցապատման գործառնական նշանակության հողամասը ուղղակի վաճառքով օտարելու մասին
3. Համայնքային սեփականություն հանդիսացող հողերի օտարման մասին
4. **Հայաստանի Հանրապետության Լոռու մարզի Ստեփանավան համայնքի Ստեփանավան քաղաքի Երիտասարդական փողոցի Հարավարևելյան**

**հատվածում կազմավորվող թաղամասը անվանակոչելու և թաղամասի փողոցները համարակալելու մասին**

1. Ստեփանավան համայնքի ավագանու յոթերորդ նստաշրջանի առաջին նիստի գումարման օրը սահմանելու մասին

Հնչեցին նաև 2 լրացուցիչ հարցեր՝.

1. ՀՀ Լոռու մարզի Ալավերդի համայնքում ջրհեղեղի պատճառած վնասների համար դրամական աջակցություն ցուցաբերելու մասին
2. Նաիրա Դավթյանի մոր թաղման ծախսերը հոգալու համար դրամական աջակցություն ցուցաբերելու մասին

ԼՍԵՑԻՆ՝

1.Բոլոր հարցերը ընդգրկվեցին օրակարգի մեջ և դրվեցին քվեարկության:Ավագանին հաստատեց օրակարգը:

Որոշումը ընդունված է / որոշում N- 73-Ա/

ԼՍԵՑԻՆ՝

2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ (ԶԵԿՈՒՑՈՂ՝ ԷԼՄԻՐԱ ՌԵՎԱԶՅԱՆ)

Զեկուցողը ներկայացրեց, թե 2024թ. բյուջեում ինչ փոփոխություններ են կատարվել:Ներկայացրեց յուրաքանչյուր հոդվածում կատարված փոփոխությունները:Ավագանու ձեռքի տակ կար դրված նախագիծ:Հարցը դրվեց քվեարկության:Անցավ միաձայն՝ կողմ:

Ավագանու անդամները կողմ քվեարկեցին:

Որոշումը ընդունված է / որոշում N- 74-Ն/

ԼՍԵՑԻՆ՝

3. **ՀՀ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ԶԻՆԱՆՇԱՆԸ ՀԱՍՏԱՏԵԼՈՒ ՄԱՍԻՆ** (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)

Զեկուցողը ներկայացրեց համայնքի զինանշանի պատկերը, բացատրեց յուրաքանչյուր պատկերի խորհուրդը:Հնչեցին տարբեր տեսակետներ, կարծիքներ:Հարցը դրվեց քվեարկության:Ավագանու 4 անդամ քվեարկեցին ձեռնպահ, մյուսները կողմ:

Որոշումը ընդունված է / որոշում N- 75-Ա/

ԼՍԵՑԻՆ՝

4. «ՍՏԵՓԱՆԱՎԱՆ ՀԱՄԱՅՆՔԻ 2025Թ. ԲՆԱԿԱՆ ՄԻՋԱՎԱՅՐԻ ՊԱՀՊԱՆՄԱՆ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՎԵՐԱԿԱՆԳՆՄԱՆ» ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ(ԶԵԿՈՒՑՈՂ՝ ԼԵՎՈՆ ՔԱԼԱՆԹԱՐՅԱՆ)

Զեկուցողը ներկայացրեց ծրագիրը, ծրագրի բյուջեն, ծրագրի նպատակը, ակնկալվող արդյունքները:Ծրագիրը հաստատվեց ավագանու անդամների կողմից՝ բոլորը՝ կողմ:

Որոշումը ընդունված է / որոշում N- 76-Ա/

ԼՍԵՑԻՆ՝

5. **ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ** (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)

Զեկուցողը ներկայացրեց, որ Ստեփանավան համայնքի ղեկավարին են դիմել Մեղապարտ 8 շենքի բնակիչները՝ խնդրանքով որ շենքի վերանորոգման համար իրենք ծախսել են 224000/երկու հարյուր քսանչորս հազար/ ՀՀ դրամ, որի համար խնդրում են ԲՇՏ-ի հարկերից ազատում այդ գումարի չափով:

Հարցը դրվեց քվեարկության, անցավ միաձայն կողմ:

Որոշումը ընդունված է / որոշում N- 77-Ա/

ԼՍԵՑԻՆ՝

6. 06-007-0332-0001 ԾԱԾԿԱԳՐԻՑ ՏԱՐԱՆՋԱՏՎԱԾ Ք.ՍՏԵՓԱՆԱՎԱՆ Ա.ԽԱՆՋՅԱՆ ՓՈՂՈՑ 18/3 ՀՈՂԱՄԱՍ ՀԱՍՑԵԻ 52.9 ՔՄ ՄԱԿԵՐԵՍՈՎ ԲՆԱԿԱՎԱՅՐԵՐԻ ՆՊԱՏԱԿԱՅԻՆ ՆՇԱՆԱԿՈՒԹՅԱՆ, ԲՆԱԿԵԼԻ ԿԱՌՈՒՑԱՊԱՏՄԱՆ ԳՈՐԾԱՌՆԱԿԱՆ ՆՇԱՆԱԿՈՒԹՅԱՆ ՀՈՂԱՄԱՍԸ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ (ԶԵԿՈՒՑՈՂ՝ ՍԱՄՎԵԼ ՖՐԱՆԳՅԱՆ)

Զեկուցողը ներկայացրեց, որ վերոնշյալ հողամասը աճուրդով վաճառքի սահմանված կարգով անհրաժեշտ է օտարել:

Քվեարկությունը անցավ բոլորը՝ կողմ:

Որոշումը ընդունված է / որոշում N- 78-Ա/

ԼՍԵՑԻՆ՝

7. Համայնքային սեփականություն հանդիսացող հողերի օտարման մասին (ԶԵԿՈՒՑՈՂ՝ ՍԱՄՎԵԼ ՖՐԱՆԳՅԱՆ)

Զեկուցողը ներկայցրեց Արմանիս բնակավայրի 06-007-0740-0008 ծածկագրի տակ գտնվող 0.52557 հա գյուղատնտեսական նպատակային նշանակության վարելահողը անհրաժեշտ է օտարել աճուրդով վաճառքի սահմանված կարգով:Հարցը դրվեց քվեարկության:Անցավ՝ բոլորը՝ կողմ:

Որոշումը ընդունված է / որոշում N- 79-Ա/

ԼՍԵՑԻՆ՝

8. **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՍՏԵՓԱՆԱՎԱՆ ՔԱՂԱՔԻ ԵՐԻՏԱՍԱՐԴԱԿԱՆ ՓՈՂՈՑԻ ՀԱՐԱՎԱՐևԵԼՅԱՆ ՀԱՏՎԱԾՈՒՄ ԿԱԶՄԱՎՈՐՎՈՂ ԹԱՂԱՄԱՍԸ ԱՆՎԱՆԱԿՈՉԵԼՈՒ և ԹԱՂԱՄԱՍԻ ՓՈՂՈՑՆԵՐԸ ՀԱՄԱՐԱԿԱԼԵԼՈՒ ՄԱՍԻՆ** (ԶԵԿՈՒՑՈՂ՝ ԳԱԳԻԿ ՇԻՐՄԱԶԱՆՅԱՆ)

Զեկուցողը ներկայացրեց, որ վերոնշյալ տարածքը առաջարկում է անվանակոչել «Սարալանջ» իսկ թաղամասի փողոցները՝ թիվ 1, թիվ 2, թիվ 3, թիվ 4 և թիվ 5:

Հարցը ընդունվեց միաձայն՝ բոլորը կողմ:

Որոշումը ընդունված է / որոշում N- 80-Ա/

ԼՍԵՑԻՆ՝

9. ՀՀ ԼՈՌՈՒ ՄԱՐԶԻ ԱԼԱՎԵՐԴԻ ՀԱՄԱՅՆՔՈՒՄ ՋՐՀԵՂԵՂԻ ՊԱՏՃԱՌԱԾ ՎՆԱՍՆԵՐԻ ՀԱՄԱՐ ԴՐԱՄԱԿԱՆ ԱՋԱԿՑՈՒԹՅՈՒՆ ՑՈՒՑԱԲԵՐԵԼՈՒ ՄԱՍԻՆ(ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)

Զեկուցողը ներկայացրեց, որ արտակարգ իրավիճակի՝ ջրհեղեղի ժամանակ Ստեփանավան համայնքը Ալավերդի տուժած համայնքի բնակիչներին հատկացվել է աջակցություն՝ 765000/յոթ հարյուր վաթսունհինգ հազար/ՀՀ դրամի չափով:Հարցը դրվեց քվեարկության, անցավ միաձայն:

Որոշումը ընդունված է / որոշում N- 81-Ա/

ԼՍԵՑԻՆ՝

10. Նաիրա Դավթյանի մոր թաղման ծախսերը հոգալու համար դրամական աջակցություն ցուցաբերելու մասին (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)

Զեկուցողը նշեց, որ համայնքի ղեկավարին է դիմել Աշոտաբերդ թաղամասի թիվ 19/4 հասցեի բնակիչը և խնդրել է գումար՝ մոր թաղման ծախսերը հոգալու համար:Հարցը դրվեց քվեարկության, անցավ միաձայն կողմ:

Որոշումը ընդունված է / որոշում N- 82-Ա/

ԼՍԵՑԻՆ՝

11.Ստեփանավան համայնքի ավագանու յոթերորդ նստաշրջանի առաջին նիստի գումարման օրը սահմանելու մասին (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)

Զեկուցողը առաջարկեց յոթերորդ նստաշրջանի առաջին նիստի օրը սահմանել սեպտեմբերի 20-ին ժամը 14.30-ին:

Ընդունվեց միաձայն կողմ:

Որոշումը ընդունված է / որոշում N- 83-Ա/

Օրակարգային հարցերը սպառվեցին: Նիստը ավարտեց աշխատանքը: